NB-Uitgewers se reeks kinderboeke. Word deel van die boekwurmbende en WEN! - Afrikaans.com
NB-Uitgewers se reeks kinderboeke. Word…
Kom loer saam met Afrikaans.com na hierdie maand se reeks kinderboeke! Jy kan kies en keur uit 'n wye verskeidenheid – van meer leer oor nuwe insekte, tot boeiende ontvoerings en rekenaarspeletjies wat 'n nuwe wêreld na vore bring. Daar is iets vir elke nuuskierige agie, wat sal maak dat hulle nie anders kan as om stil te sit en saam te lees nie!
Hierdie maand gee ons ook al ons jong lesers die geleentheid om te WEN! Stuur 'n WhatsApp met die woord "KINDERBOEK" sowel as jou naam en van na Afrikaans.com by 064 652 6873 en staan die kans om 'n boekpakkie met al ses die onderstaande boeke te wen. Skryf nou in en word deel van die boekwurmbende!
Janie Oosthuysen, Alex van Houwelingen, Alistair Ackermann.
Josh woon by sy tannie op 'n plaas in Oos-Afrika nadat sy ma skielik verdwyn het. 'n Vreemdeling daag op en probeer hom ontvoer. Doris, die huishulp, red hom. Sy vertel hom dat 'n groep mense sy bloed soek en dat hy in die vallei, Kalimbula, die wyseman, Ngandu, moet gaan spreek om antwoorde te vind. Josh pas die legkaartstukkies van sy ma se verdwyning stadig bymekaar, maar toe die goue kalbas oopgemaak word om die naam van die troonopvolger te onthul, kry Josh die verrassing van sy lewe . . .
Hierdie boek gee nuuskierige agies 'n kans om in detail alles oor insekte te leer, met ongelooflike foto's wat daarmee gepaardgaan. Die inhoud dek onder andere die dele van 'n insek, wat 'n insek is, die eerste insekte, kewers, vlieë, skoenlappers en motte, wespe, bye en miere, ander insekte, vyande, insekte in die water, hoe neste gebou word, miere, heuningbye en korwe, en meer. Die boek sluit af met 'n Het jy geweet?-afdeling, insekklassifikasie, plekke om te besoek én 'n woordelys.
Die geheim van die nuwe hoof
Kurt, sy suster Nieke en hul maats is in graad 5 in Laerskool Bitterbos, en bly in die koshuis. Die nuwe skoolhoof waai soos 'n yskoue onweerswind by die eerste saalbyeenkoms in. Daar's 'n NW-taak wat moet klaarkom, as groepwerk! Toe Kurt-hulle se idee vir 'n sonkragoondjie TE goed werk en hulle 'n mini-ontploffing in die vierkant veroorsaak, word hulle na die hoof se kantoor ontbied – met verrassende gevolge …
Mario is die skool se rekenaarspeletjie-kampioen. Maar wanneer hy deur 'n eienaardige nuwe speletjie weggevoer word na die kuberruim, moet hy veg om sy lewe. 'n Geheimsinnige wese genaamd Gigabyte verduidelik dat hy na die sewe wonders van die antieke wêreld moet reis om ses goue muntstukke te vind, voordat hy kan terugkeer huis toe. Lewensgevaarlike uitdagings wag op hom . . .
Categories: Boeke, Lees ditBy Afrikaans.com 17 Oct 2020 3 Comments
PreviousPrevious post:Stem nou vir jou gunsteling- Afrikaanse handelsnaam!NextNext post:PappaChef en bekendes kattemaai en kook in die kombuis!